2020. gada 19. maijā Noteikumi Nr. 305

Rīgā (prot. Nr. 34 7. §)

**Grozījumi Ministru kabineta** **2017. gada 19. decembra noteikumos Nr. 780 "Noteikumi par psihosociālās rehabilitācijas pakalpojumu personām ar onkoloģisku slimību un viņu ģimenes locekļiem"**

Izdoti saskaņā ar

Sociālo pakalpojumu un sociālās palīdzības

likuma 13. panta pirmās daļas

12. punktu un 2.4 daļu

Izdarīt Ministru kabineta 2017. gada 19. decembra noteikumos Nr. 780 "Noteikumi par psihosociālās rehabilitācijas pakalpojumu personām ar onkoloģisku slimību un viņu ģimenes locekļiem" (Latvijas Vēstnesis, 2017, 254. nr.) šādus grozījumus:

1. Aizstāt noteikumu nosaukumā vārdus "ģimenes locekļiem" ar vārdu "tuviniekiem".

2. Aizstāt 1.1. apakšpunktā vārdus "ģimenes locekļiem" ar vārdu "tuviniekiem".

3. Izteikt 1.2. apakšpunktu šādā redakcijā:

"1.2. pakalpojuma veidu, apjomu, saturu, saņemšanas, finansēšanas, piešķiršanas, pārtraukšanas un izbeigšanas nosacījumus un kārtību."

4. Papildināt noteikumus ar 8.1 punktu šādā redakcijā:

"8.1 Ja biedrība nav nodrošinājusi šajos noteikumos noteikto uzdevumu vai šo noteikumu 6. punktā minētajā līgumā paredzēto saistību izpildi, ministrija aptur valsts budžeta finansējuma pārskaitīšanu biedrībai. Finansējuma pārskaitīšanu atjauno piecu darbdienu laikā pēc attiecīgo saistību izpildes."

5. Svītrot 11.2. apakšpunktā vārdu "klīniskais".

6. Izteikt 15. punkta ievaddaļu šādā redakcijā:

"15. Grupā līdz 24 dalībniekiem vai grupā līdz 12 dalībniekiem atbilstoši šo noteikumu 14. punktā minētajiem kritērijiem nodrošina:".

7. Papildināt noteikumus ar 15.4. un 15.5. apakšpunktu šādā redakcijā:

"15.4. fizioterapijas nodarbības un fizisko aktivitāšu nodarbības;

15.5. nodarbības uztura speciālista vadībā par veselīgu uzturu."

8. Svītrot 16.1. apakšpunktā vārdu "klīniskā".

9. Izteikt 17. punktu šādā redakcijā:

"17. Nodarbību kursa laikā personai pēc individuālas pieteikšanās ir tiesības saņemt līdz divām nodarbību kursā iesaistīto speciālistu konsultācijām par nodarbībās iegūto zināšanu izmantošanu konkrētajā situācijā vai citiem jautājumiem atbilstoši nodarbību kursa tēmai. Persona var saņemt vairāk par divām konsultācijām, ja ir apmierināts pārējo nodarbību kursa dalībnieku pieprasījums."

10. Izteikt III nodaļas nosaukumu šādā redakcijā:

"**III. Pakalpojuma saņemšanas, piešķiršanas, pārtraukšanas un izbeigšanas nosacījumi un kārtība**".

11. Papildināt noteikumus ar 19.3.1 apakšpunktu šādā redakcijā:

"19.3.1 informācija par ārstēšanas kursa pabeigšanu un ārstējošā ārsta rekomendācija par pakalpojuma saņemšanas nepieciešamību, ja nav noteikta invaliditāte vai prognozējama invaliditāte;".

12. Papildināt III nodaļu ar 30.1, 30.2, 30.3 un 30.4 punktu šādā redakcijā:

"30.1 Ja persona neuzsāk pakalpojuma saņemšanu lēmumā par pakalpojuma piešķiršanu noteiktajā datumā, persona pakalpojumu atkārtoti var pieprasīt vispārējā kārtībā atbilstoši šiem noteikumiem.

30.2 Biedrība var pieņemt lēmumu (paziņojot par to personai vai personai un viņas tuviniekam) par pakalpojuma izbeigšanu personai vai personai un viņas tuviniekam (ja pakalpojumu persona saņem kopā ar tuvinieku) pirms pakalpojuma kursa beigām bez tiesībām to turpināt, ja:

30.21. persona vai tās likumiskais pārstāvis iesniedz rakstisku iesniegumu par pakalpojuma izbeigšanu;

30.22. persona pārkāpj pakalpojuma saņemšanai noteikto režīmu un noteikumus vai biedrības noteiktos pakalpojuma saņemšanas vietas iekšējās kārtības noteikumus;

30.23. persona pakalpojuma saņemšanas vietā bojā mantiskās vērtības;

30.24. persona apdraud citu personu veselību vai dzīvību;

30.25. personai pakalpojums piešķirts, pamatojoties uz nepatiesi sniegtām ziņām;

30.26. nodarbību kursa laikā strauji pasliktinās personas veselības stāvoklis un persona vairs neatbilst pakalpojuma saņemšanai.

30.3 Biedrība var pieņemt lēmumu par pakalpojuma izbeigšanu pirms nodarbību kursa beigām bez tiesībām to turpināt personas tuviniekam šo noteikumu 30.22., 30.23. un 30.24. apakšpunktā minētajos gadījumos, kā arī gadījumā, ja tuviniekam pakalpojums piešķirts, pamatojoties uz nepatiesi sniegtām ziņām. Par pieņemto lēmumu biedrība paziņo personai un tuviniekam.

30.4 Ja pakalpojums šo noteikumu 30.3 punktā minētajā kārtībā tiek izbeigts bērna tuviniekam un bērns jaunāks par 15 gadiem, biedrība pieņem lēmumu par pakalpojuma turpināšanu bērnam kopā ar citu tuvinieku."

Ministru prezidents A. K. Kariņš

Labklājības ministre R. Petraviča